CELEX: E2016C0186
Language: hu
Date: 2016-10-12 00:00:00
Title: Az EFTA Felügyeleti Hatóság 186/16/COL határozata (2016. október 12.) a Norvégia által az EGT-megállapodás XIII. mellékletének 66wm. pontjában hivatkozott jogi aktus (A léginavigációs szolgálatok közös díjszámítási rendszerének létrehozásáról szóló, 2013. május 3-i 391/2013/EU bizottsági végrehajtási rendelet) 17. cikke szerint meghatározott, 2016-ra vonatkozóan megküldött egységdíj megfeleléséről [2016/2052]

24.11.2016   
            
            
               HU
            
            
               Az Európai Unió Hivatalos Lapja
            
            
               L 318/52
            
         AZ EFTA FELÜGYELETI HATÓSÁG 186/16/COL HATÁROZATA
   (2016. október 12.)
   a Norvégia által az EGT-megállapodás XIII. mellékletének 66wm. pontjában hivatkozott jogi aktus (A léginavigációs szolgálatok közös díjszámítási rendszerének létrehozásáról szóló, 2013. május 3-i 391/2013/EU bizottsági végrehajtási rendelet) 17. cikke szerint meghatározott, 2016-ra vonatkozóan megküldött egységdíj megfeleléséről [2016/2052]
   AZ EFTA FELÜGYELETI HATÓSÁG,
   Tekintettel az EGT-megállapodás XIII. melléklete 66u. pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktusra (A léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendelet
       (1)) és különösen annak 16. cikke (1) bekezdésére, továbbá az EGT-megállapodás XIII. melléklete 66wm. pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktusra (A léginavigációs szolgálatok közös díjszámítási rendszerének létrehozásáról szóló, 2013. május 3-i 391/2013/EU bizottsági végrehajtási rendelet
       (2), a továbbiakban: a 391/2013/EU rendelet) és különösen annak 17. cikke (1) bekezdésének d) pontjára,
   mivel:
   
               (1)
            
            
               A 391/2013/EU rendelet a léginavigációs szolgálatokra vonatkozóan közös díjszámítási rendszert hoz létre. A közös díjszámítási rendszer lényegi eleme az EGT-megállapodás XIII. melléklete 66t. pontjában hivatkozott jogi aktus (Az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendelet
                   (3)
                  [keretrendelet]) 11. cikkében és az EGT-megállapodás XIII. melléklete 66xf. pontjában hivatkozott jogi aktusban (A léginavigációs szolgálatok és a hálózati funkciók teljesítményrendszerének létrehozásáról szóló, 2013.május 3-i 390/2013/EU bizottsági végrehajtási rendelet
                   (4), a továbbiakban: a 390/2013/EU rendelet) meghatározott teljesítményrendszer célkitűzései megvalósításának.
            
         
               (2)
            
            
               Az EGT-megállapodás XIII. melléklete 66xe. pontjában hivatkozott jogi aktus (A légiforgalmi szolgáltatási hálózat uniós szintű teljesítménycéljainak és riasztási küszöbértékeinek a 2015–2019. évi második referencia-időszakra vonatkozó meghatározásáról szóló, 2014. március 11-i 2014/132/EU bizottsági végrehajtási határozat
                   (5)) meghatározza az uniós szintű teljesítménycélokat, beleértve az útvonali léginavigációs szolgálatokra a 2015–2019. évi második referencia-időszakra megállapított, egységköltségekben kifejezett költséghatékonysági célt.
            
         
               (3)
            
            
               A 391/2013/EU végrehajtási rendelet 17. cikke (1) bekezdése b) és c) pontjának értelmében az EFTA Felügyeleti Hatóságnak értékelnie kell a díjszámítási körzetekben alkalmazott 2016-os egységdíjakat, amelyeket Norvégia az említett rendelet 9. cikkének (1) és (2) bekezdésében szereplő előírások szerint 2015. június 1-jéig nyújtott be a Hatóságnak. Az értékelés célja megállapítani, hogy a szóban forgó egységdíjak megfelelnek-e a 390/2013/EU és a 391/2013/EU végrehajtási rendeletnek.
            
         
               (4)
            
            
               A Norvégia által rendelkezésre bocsátott adatok és egyéb információk, valamint a nemzeti felügyeleti hatóság által benyújtott, a költségmegosztási mechanizmus alól mentesülő költségek értékeléséről szóló jelentés felhasználásával az EFTA Felügyeleti Hatóság – az Eurocontrol teljesítmény-felülvizsgálati szerve és Központi Útvonal-használati Díjirodája segítségével – elvégezte az egységdíjak értékelését.
            
         
               (5)
            
            
               Az értékelés alapján a Hatóság a 391/2013/EU végrehajtási rendelet 17. cikke (1) bekezdésének d) pontja szerint megállapította, hogy a Norvégia által megküldött, a díjszámítási körzetekben alkalmazott 2016-os egységdíjak megfelelnek a 390/2013/EU és a 391/2013/EU végrehajtási rendeleteknek.
            
         
               (6)
            
            
               A 391/2013/EU végrehajtási rendelet 17. cikke (1) bekezdésének d) pontja szerint Norvégiát értesíteni kell erről a megállapításról,
            
         ELFOGADTA EZT A HATÁROZATOT:
   1. cikk
   A Norvégia által 2016-ra vonatkozóan megküldött 381,42 NOK összegű útvonali egységdíj megfelel az EGT-megállapodás XIII. melléklete 66xf. pontjában hivatkozott jogi aktusnak (A léginavigációs szolgálatok és a hálózati funkciók teljesítményrendszerének létrehozásáról szóló, 2013. május 3-i 390/2013/EU bizottsági végrehajtási rendelet) és az EGT-megállapodás XIII. melléklete 66wm. pontjában hivatkozott jogi aktusnak (A léginavigációs szolgálatok közös díjszámítási rendszerének létrehozásáról szóló, 2013. május 3-i 391/2013/EU bizottsági végrehajtási rendelet).
   2. cikk
   Ennek a határozatnak Norvégia a címzettje.
   
      Kelt Brüsszelben, 2016.október 12-én.
      
         
            az EFTA Felügyeleti Hatóság részéről
         
         Sven Erik SVEDMAN
         
            elnök
         
         Helga JÓNSDÓTTIR
         
            testületi tag
         
      
   
   
      (1)  HL L 96., 2004.3.31., 10. o.
   
   
      (2)  HL L 128., 2013.5.9., 31. o.
   
   
      (3)  HL L 96., 2004.3.31., 1. o.
   
   
      (4)  HL L 128., 2013.5.9., 1. o.
   
   
      (5)  HL L 71., 2014.3.12., 20. o.